Daikokuten

Daikokuten (大黒天; Hapones na pagbasa: [dai.ko.kɯ̥ꜜ.teɴ, dai.koꜜ.kɯ̥.teɴ][1]) saróng sinararátok na diyos kan Hapon na pigkakànoán sa kaginhawahan (fortune) asin yaman (wealth). An Daikokuten naghalì sa Mahākāla, saróng diyos sa Budismo (Buddhist Deva; 天, Ten), na pinagsanib sa katutubong Shinto na diyos na si Ōkuninushi [2][3].

 Pangkalahatan na Paghiling 

 Mahākāla sa Budismo sa Sirangan na Asya 
wala|thumb|333x333px|ika-11-12 siglong gapo na stele ni Mahākāla gikan sa Bihar ( Metropolitan Museum of Art )

Si Mahākāla minasambit sa dakol na teksto kan Intsik na Budismo, dawa ngani an mga ladawan (iconographic depictions) niya sa Tsina bihira durante kan mga panahon nin Tang (618–907) asin Song (960–1279). Siya sa huri nagin sentro nin umbok na kulto pagkatapos kan ika-9 na siglo sa mga kahadean nin Nanzhao asin Dali, na ngonyan sakop kan probinsya nin Yunnan—saróng rehiyon na nagtatakod sa Tibet, kun sain an saiyang kulto man naglakop. Huli sa impluwensyang Tibetan, an saiyang kahalagahan nagdakol pa durante kan Yuan dynasty (pinamayohan kan mga Mongol), kun sain an saiyang mga ladawan ipinapahiling sa imperyal na palasyo asin sa mga templong Budista sa laog asin luwas kan kabisera (dawa ngani kadaklan kan mga ladawan na ini dae na nageerok ngunyan) [1][2].